ચિંતાની વાત એ છે કે ભારતના અથાક પ્રયાસો છતાં ચીન સરકાર ભારતમાં કોઇ મોટું રોકાણ કરવા તૈયાર નથી. વિદેશી બાબતો અંગેની સંસદની સ્થાયી સમિતિને અપાયેલી વિગતો મુજબ ચીનનું ભારતમાં રોકાણ માત્ર 5 અબજ ડોલર છે. તેનું પૂરું ધ્યાન ભારતીય માર્કેટમાં પોતાનો માલ ખપાવવા પર જ કેન્દ્રિત છે. સમિતિ સમક્ષ વિદેશ મંત્રાલયના એક ટોચના અધિકારીએ કહ્યું કે ચીન સાથે ટ્રેડ અંગે વાત કરતી વખતે ઘણી ગ્લાનિ થાય છે. વ્યાપાર અસમતુલા છેલ્લાં 10 વર્ષમાં સતત વધતી જ ગઇ છે.